# Viden i spil med Idrættens Analyseinstitut - arbejdsspørgsmål

## Soft power og sport

Mange nationalstater investerer i sport og store sportsbegivenheder for at opnå soft power og goodwill fra det internationale samfund. Men hvad er soft power, og hvad har det egentlig med sport at gøre?

Det bliver vi klogere på i dagens afsnit af Viden i spil med Idrættens Analyseinstitut, hvor Cecilie Hedegaard Bak har inviteret Stanis Elsborg, senioranalytiker i Play the Game, i studiet til en snak om relationen mellem sport og soft power. Her giver han eksempler på, hvordan værtsnationer helt konkret forsøger at skabe soft power og goodwill fra det internationale samfund via sport. Afsnittet kommer også ind på, hvordan det at at afholde store mesterskaber kan give bagslag, hvis der bliver for meget negativ omtale af værtsnationen i forbindelse med arrangementet.

## Arbejdsspørgsmål:

1. Hvad er henholdsvis ’hard power’ (hård magt) og ’soft power’ (blød magt)?
2. Hvordan opnår stater ifølge politologen Joseph Nye den største indflydelse?
3. Hvordan bruges sporten i Rusland ifølge Stanis Elsborg til at øge landets bløde magt?
4. Giv eksempler på, hvordan afholdelse af sportsbegivenheder og ønsket om at opnå blød magt i nogle tilfælde har haft den modsatte effekt.
5. Redegør for begrebet ’soft disempowerment’.

## Supplerende materiale:

[Lyt også til podcastserien om de olympiske leges politiske dimension på Idrætshistorie.dk](https://idraetshistorie.dk/podcast/de-olympiske-leges-politiske-dimension/), hvor Stanis Elsborg sidder i panelet sammen med Hans Bonde. Her giver de flere eksempler på koblingen mellem soft power og sport. Særligt i afsnittene om OL i Beijing 2008 og Vinter-OL i Sotji sættes begrebet i relation til OL’s åbningsceremoni, og hvordan de kan bruges til at iscenesætte værtslandets historie og kultur.